Sylvester Stallone นำขบวนดาราแนวแอคชั่นมายืนที่หัวแถว คอยกระตุ้นฮอร์โมนแฟนหนังเพศชาย
Julia Roberts คืนสู่จอเงินในบทนักเขียนสารคดีท่องเที่ยวผู้ออกตระเวณหาคำตอบให้ตัวเอง
ส่วน Inception ผวาตื่นเพราะฝันร้ายกลางดึก เมื่อพบว่าหนังเรื่องการผจญภัยในความฝันนี้ตกลงมาเป็นที่ 4 เช่นเดียวกับ The Other Guys ที่เคยเข้ามาโขมยฝันไปจาก Inception เมื่อสัปดาห์ก่อน สุดสัปดาห์นี้ภาพยนต์แนวตลกเกี่ยวกับตำรวจสองคนในนครนิวยอร์คประสบชตากรรมคล้ายคลึงกัน คือหล่นลงมาเป็นที่ 3 หนังใหม่หนึ่งในสามเรื่องที่ฐานคนดูคือคุณสุภาพสตรี เป็นเรื่องเกี่ยวกับนักเขียนสารคดีท่องเที่ยวผู้มีปัญหา midlife crisis และตัดสินใจออกท่องโลกเพื่อหาคำตอบให้ตัวเอง หนังที่สร้างจากหนังสือขายดีของ Elizabeth Gilbert เรื่อง Eat Pray Love นี้ นำ Julia Roberts ดาราระดับตุ๊กตาทองมาเป็นแม่เหล็ก เรียกแรงใจจากแฟนภาพยนต์ ทำรายได้อยู่ตรงที่ 2 ส่วนที่มาพร้อมเสียงระเบิดตูมตามเรียกฮอร์โมนเพศชายให้ไหลพล่านคือ The Expendables เรื่องของกลุ่มทหารรับจ้างซึ่งได้รับมอบหมายให้กำจัดผู้เผด็จการในอเมริกาใต้ แต่ตัวเองเกือบเอาตัวไม่รอด Sylvester Stallone ขนดาราแนวแอ๊คชั่นระดับพระกาฬมากระตุ้นต่อมฮอร์โมน testosterone และสามารถครองตำแหน่งที่หนึ่งตามความคาดหมาย พร้อมรายได้อีกราว 35 ล้านดอลล่าร์